C 351/6
LV
Eiropas Savienības Oficiālais Vēstnesis
14.9.2022.
Iepriekšējs paziņojums par koncentrāciju (Lieta M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Lieta, kas pretendē uz vienkāršotu procedūru (Dokuments attiecas uz EEZ)
(2022/C 351/04)
1.
Komisija 2022. gada 7. septembrī saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Aramco Overseas Company B.V. (“AOC”, Nīderlande), ko kontrolē Saudi Arabian Oil Company (Saūda Arābija), — BP Europa SE (“BP Europa”, Vācija), ko kontrolē BP p.l.c.
(Apvienotā Karaliste), — Lotos – Air BP Polska sp. z o.o.
(“mērķuzņēmums”, Polija).
AOC un BP Europa Apvienošanās regulas 3. panta 1. punkta b) apakšpunkta un 4. punkta nozīmē iegūs kopīgu kontroli pār mērķuzņēmumu.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— AOC sniedz saviem Saūda Aramco grupas saistītajiem uzņēmumiem plašu pakalpojumu klāstu, tostarp finanšu atbalsta pakalpojumus, piegādes ķēdes pārvaldību, tehniskā atbalsta pakalpojumus un dažādus administratīvā atbalsta pakalpojumus, — BP Europa Polijā veic lielāko daļu BP darbību, tostarp piegādā autodegvielu ar savu degvielas uzpildes staciju un tirdzniecības vietu starpniecību, kā arī pārdod smērvielas, tostarp izmantojot zīmolu Castrol.
BP Polijā pašlaik nepiegādā un nepārdod aviācijas degvielu, — mērķuzņēmums ir kopuzņēmums, ko kopīgi kontrolē Grupa Lotos S.A. un BP Europa un kas nodarbojas ar JET-A1 reaktīvo dzinēju degvielas un aviācijas benzīna pārdošanu un gaisa kuģu degvielas uzpildi ar šīm aviācijas degvielām lidostās, kas atrodas Polijā. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Apsvērumus Komisijai var nosūtīt pa e-pastu, faksu vai pastu.
Lūdzam izmantot šādu kontaktinformāciju: E-pasts: COMP-MERGER-REGISTRY@ec.europa.eu Fakss +32 22964301 (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.